На основу члана 8. став 2. а у вези чл. 54. Закона о раду у институцијама Босне и Херцеговине („Службени гласник БиХ“, бр. 26/04, 7/05, 48/05, 60/10, 32/13, 93/17, 59/22 и 88/23), чл. 8. Одлуке о условима и начину пријема приправника са високом стручном спремом у радни однос у институцијама Босне и Херцеговине („Службени гласник Босне и Херцеговине“, бр. 52/05, 102/09 и 9/15) и Одлуке о потреби за пријем приправника у Савјету за државну помоћ Босне и Херцеговине број: 06-34-2-108-1/24 01.07.2024. године, начелник Секретаријата Савјета за државну помоћ Босне и Херцеговине расписује

**ЈАВНИ ОГЛАС**

**за пријем приправника у**

**Савјету за државну помоћ Босне и Херцеговине**

**I. ПРИПРАВНИК**

**1/01 Приправник са завршеним факултетом економског смјера, висока стручна спрема VII степен или завршеним првим циклус студија по Болоњском систему који се вреднује са најмање 180 ЕЦТС бодова - 1 (један) извршилац.**

**Опис послова:**

Приправник ће обављати послове ради оспособљавања за самосталан рад у оквиру своје струке и стицања потребног радног искуства за полагање приправничког, односно јавног испита.

**Мјесто рада**: Источно Сарајево

**II. УСЛОВИ ЗА ПРИЈЕМ**

**1. Општи услови за пријем приправника:**

Кандидати морају испуњавати опште услове садржане у одредби члана 10. Закона о раду у институцијама Босне и Херцеговине: да имају најмање 18 година живота, да су држављани Босне и Херцеговине, да се против њега не води кривични поступак за кривично дјело за које је предвиђена казна затвора три и више година, или да му није изречена затворска казна за кривично дјело учињено с умишљајем у складу са кривичним законима Босне и Херцеговине, да није обухваћен одредбама члана IX. став 1. Устава Босне и Херцеговине и да је физички и психички способан за обављање послова радног мјеста за које се пријавио код послодавца.

**2. Посебни услови за пријем приправника:**

Поред општих услова прописаних Законом о раду у институцијама Босне и Херцеговине, кандидат треба да испуњава и следеће посебне услове:

- завршен факултет економског смјера, висока стручна спрема VII степен или завршен први циклус студија по Болоњском систему који се вреднује са најмање 180 EЦТС бодова,

- да нема остварен радни стаж од једне (1) године или више након стицања високе стручне спреме.

- познавање рада на рачунару.

**III. ТРАЈАЊЕ РАДНОГ ОДНОСА ПРИПРАВНИКА**

Радни однос са најуспешнијим кандидатом за пријем приправника заснива се на период од једне године.

**IV. ПОТРЕБНА ДОКУМЕНТА**

Кандидати су дужни да уз пријаву са кратком биографијом својеручно потписаном, адресом и контакт телефоном, доставе и сљедећу документацију у овјереној копији или оргиналу:

1. Оригинал или овјерена копија дипломе или увјерења о дипломирању (увјерење не може бити старије од годину дана, односно рока потребног за издавање дипломе), односно за кандидате који су стекли високо образовање по Болоњском процесу уз факултетску диплому и додатак дипломи, у случају да факултет није завршен у Босни и Херцеговини, страна диплома мора бити нострификована (доказ о нострификацији - оригинал или овјерена фотокопија),

2. уверење о држављанству (не старије од 6 месеци од дана издавања од стране надлежног органа),

3. изјаву овјерену код надлежног општинског органа по мјесту пребивалишта да није обухваћен одредбом члана IX. Устава Босне и Херцеговине, (не старије од 3 мјесеца),

4. доказ да нема остварен радни стаж од једне (1) године и више након стицања високе стручне спреме, што се доказује: овјереном копијом радне књижице не старије од 15 дана, са страницама које садрже релевантне податке: име и презиме и друге личне податке, те податке о завршеној школској и стручној спреми, запослењу и евидентираном радном стажу) или Потврдом/Увјерењем Завода за запошљавање или Уверење ПИО/МИО да није регистрован у матичној евиденцију запослених ПИО/ МИО (не старије од 15 дана).

5. доказ о познавању рада на рачунару који се доказује потврдом или увјерењем институција које се бави обуком рада на рачунару или увјерење факултета о провјери знања рада на рачунару, положеном испиту информатике, или другу исправу факултета (овјерена копија уписнице-индекса, додатак дипломи), који потврђује познавање или знање рада на рачунару.

Изабрани кандидат је дужан да на дан почетка рада, достави љекарско уверење о здравственој способности и радној способности за обављање послова наведеног занимања за које се пријавио и увјерење да се против кандидата не води кривични поступак издато од стране надлежног суда (не старије од три мјесеца), у супротном кандидат се брише са листе успјешних кандидата.

**V. ПРОЦЕДУРА ИЗБОРА**

Поступак избора кандидата који испуњавају услове из јавног огласа и који су се благовремено пријавили на јавни оглас подлијежу провјери знања која се спроводи у складу са Одлуком о условима и начину пријема приправника високе стручне спреме у радни однос у институције Босне и Херцеговине спроводи комисија за пријем припавника.

Пријаву на оглас са биографијом, адресом и контакт телефоном, те траженом документацијом доставити најкасније у року од осам (8) дана од дана објаве Јавног огласа у Дневном листу Мостар, путем поште препоручено на адресу:

**Савјет за државну помоћ Босне и Херцеговине**

**Спасовданска бр. 22,**

**71123 Источно Сарајево**

са назнаком: „Јавни оглас за пријем приправника високе стручне спреме – НЕ ОТВАРАЈ“.

Неблаговремене, неуредне и непотпуне пријаве, као и копије тражене документације која није овјерена и документи старији од рока који је утврђен јавним огласом, неће се узимати у разматрање.